# คาเมนไรเดอร์ BLACK RX
คาเมนไรเดอร์ BLACK RX (คาเมนไรเดอร์แบล็ค อาร์เอ็กซ์)  เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS) ออกอากาศครั้งแรกเมื่อในวันที่ 23 ตุลาคม ค.ศ. 1988 จนถึงวันที่ 24 กันยายน ค.ศ. 1989 มีจำนวนตอนทั้งหมด 47 ตอน

 ภาพรวม 

 เรื่องย่อ 
เวลาได้ล่วงเลยมา 5 ปี หลังจากที่องค์กร โกลกอม ล่มสลายไป โลกกลับมาสงบสุข มินามิ โคทาโร่ หรือ คาเมนไรเดอร์ BLACK ก็ได้ใช้ชีวิตแบบปกติชนทั่วไป เขารับงานเป็นนักบินเฮลิคอปเตอร์รับจ้าง ของตระกูลซาฮาระ ในขณะที่ทำหน้าที่นั้นเองโคทาโร่ไปพบกับกลุ่มปิศาจจาก จักรวรรดิ์ไครซิส ที่ปรากฏตัว และลักพาตัวโคทาโร่ไปยังอวกาศ โดยบังคับให้โคทาโร่ยอมสวามิภักดิ์ต่อไครซิส แน่นอนว่าโคทาโร่ปฏิเสธ จึงถูกพวกไครซิสเปิดฉากโจมตีทันที แต่ระบบแปลงร่างของเขาถูกทำลายไปก่อนจะต่อสู้ ทว่าระหว่างที่ถูกปล่อยให้ล่องลอยไปในอวกาศ ร่างของโคทาโร่ต้องแสงอาทิตย์ ทำให้คิงสโตนก่อปาฏิหาริย์ ส่งผลให้โคทาโร่กำเนิดใหม่อีกครั้งในฐานะบุตรแห่งสุริยัน คาเมนไรเดอร์ BLACK RX

 ตัวละคร 
สำหรับตัวละครและอาวุธใน  คาเมนไรเดอร์ BLACK RX ดูเพิ่มเติมที่ คาเมนไรเดอร์ BLACK (ตัวละคร)#คาเมนไรเดอร์แบล็ค อาร์เอ็กซ์

 ตัวละครหลักและผู้เกี่ยวข้อง 
มินามิ โคทาโร่ (南 光太郎) / คาเมนไรเดอร์ BLACK RX (仮面ライダーBLACK RX)
รับบทโดย คุราตะ เท็ตซึโอะ (倉田 てつを)
ในอดีตเขาเป็นผู้ที่ถูกเลือกให้เป็นราชันย์แห่งศตวรรษ พร้อมกับ อาคิซากิ โนบุฮิโกะ แต่ว่ารอดจากการล้างสมองของโกลกอม และต่อสู้กับพวกมันจนสามารถทำลายพวกโกลกอมได้สำเร็จ หลังจากนั้นเขาก็ประกอบอาชีพรับจ้างขับเฮลิคอปเตอร์ส่งผู้คน และพัสดุต่าง ๆ กระทั่งเกิดการปะทะกับพวกไครซิส และถูกทำลายระบบแปลงร่าง ด้วยพลังของคิงสโตนที่ได้รับแสงอาทิตย์ในอวกาศ เขาจึงกำเนิดใหม่อีกครั้งในฐานะบุตรแห่งสุริยัน คาเมนไรเดอร์ BLACK RX โคทาโร่ตัดสินใจใช้พลังใหม่นี้ ต่อกรกับพวกไครซิสและปราบมันให้สิ้นซาก
ชิราโทริ เรย์โกะ (白鳥 玲子)
คาซึมิ โนะ โจ (霞のジョー, โจแห่งสายหมอก)
รับบทโดย โคยามะ ริกิยะ (小山力也)
ชายหนุ่มปริศานาที่อยู่ ๆ ก็ปรากฏตัวต่อหน้าพวกโคทาโร่ มีพรสวรรค์ด้านศิลปะการต่อสู้ ในช่วงแรกโจถูกหุ่นยนต์ของไครซิสควบคุมไว้หลังจาก RX กำจัดหุ่นยนต์ที่ควบคุมจิตใจจึงทำให้โจกลายเป็นเพื่อนและผู้ช่วยของ RX ไปในที่สุด
มาโตบะ เคียวโกะ (的場 響子)

 บุคคลที่เกี่ยวข้อง 
ซาฮาระ ซุนคิจิ (佐原 俊吉)
ซาฮาระ อุทาโกะ (佐原 唄子)
ซาฮาระ ชิเงรุ (佐原 茂)
ซาฮาระ ฮิโตมิ (佐原 ひとみ)
โกโร่ (吾郎)
ฮายามิ ฮายาโตะ (速水 隼人)

 จักรวรรดิไครซิส 
จักรวรรดิปีศาจต่างดาวที่ถูกมลพิษจากโลกทำร้าย เนื่องจากโลกของพวกไครซิส คือโลกคู่ขนานกับโลกมนุษย์ พวกเขาคิดว่าเนื่องจากมนุษย์ไม่สนใจโลกของพวกเขาอย่างแท้จริง จักรวรรดิไครซิส จึงคิดว่าเหมาะสมที่พวกเขาจะยึดครองโลก 
จักรพรรดิไครซิส (クライシス皇帝)
ผู้นำของจักรวรรดิไครซิส ลักษณะคล้ายหอยเม่น มีเพียงแค่ส่วนศีรษะ อาวุธร้ายกาจคือแสงเลเซอร์ที่ยิงออกมาจากดวงตา ภายหลังถูกอาร์เอ็กซ์ปราบด้วยการ แทงดาบรีโวลเคนใส่
ขุนพลจาร์ค (ジャーク将軍)
ขุนพลใหญ่ผู้รับหน้าที่ควบคุมการดำเนินแผนการรุกรานโลก
จาร์ค มิโดร่า (ジャークミドラ)
ร่างเพิ่มพลังที่แข็งแกร่ง ของขุนพลจาร์ค เพื่อฆ่า RX ได้สังหารซาฮาระ ซุนคิจิและซาฮาระ อุทาโกะ อย่างง่ายดาย เอาชนะ V3 และไรเดอร์แมน ได้ ในขณะที่ X และ อามาซอน กำลังช่วยซาฮาระ ชิเงรุและซาฮาระ ฮิโตมิ หลังจากที่ดัสมาเดอร์ทิ้งเขาไปเพราะความล้มเหลว ถูกจัดการโดย RX ด้วยท่าไม้ตาย รีโวลครัช
ดัสมาเดอร์ (ダスマダー大佐)
นายพลผู้ตรวจการที่ถูกส่งมาโดยจักรพรรดิไครซิส แท้ที่จริงคือร่างอวตารของจักรพรรดิไครซิส
หัวหน้าเลขาหุ่นยนต์ ชัคแรม (官房長ロボット・チャックラム)
 4 ขุนพล 
หัวหน้าหน่วยทหารกลายพันธุ์ บอสกัน (海兵隊長ボスガン)
หัวหน้าหน่วยทหารกลายพันธุ์ มีอาวุธประจำตัวคือดาบแม่เหล็กไฟฟ้า และมีดสั้น
เจ้าหน้าที่ข่าวกรอง มาริบารอน (諜報参謀マリバロン)
เสนาธิการของกลุ่ม มีหน้าที่วางแผนการรบ ภายหลังถูกสังหารโดยจักรพรรดิไครซิส เพราะเธอคัดค้านการตัดสินใจของเขา ที่จะสงบศึกกับมินามิ โคทาโร่ หลังจากปัญหาทั้งหมดที่พวกเขาก่อขึ้น
หัวหน้าหุ้มเกราะ กาเทโซน (機甲隊長ガテゾーン)
หัวหน้าหน่วยทหารจักรกล มีพาหนะคู่ใจเป็นมอเตอร์ไซค์ และมีปืนสั้นเป็นอาวุธประจำตัว
หัวหน้าหน่วยทหารสัตว์ป่าเกโดเรียน (牙隊長ゲドリアン)
หัวหน้าหน่วยทหารสัตว์ป่า นิสัยขี้ขลาด ตกเป็นเป้าหมายของดัสมาเดอร์ กาเทโซนและบอสกัน
 อื่นๆ 
เจ้าหญิงกาโลเนีย (ガロニア姫)
 อสูรและทหารพลรบ 
ชาร์ป (チャップ)
ทหารระดับล่างของไครซิส มักปรากฏตัวครั้งละจำนวนมาก

 เพลงประกอบ 
เพลงเปิด
"คาเมนไรเดอร์ BLACK RX" 
ร้องโดย ทากายูกิ มิยาอูจิ
เพลงปิด
"ดาเรกะ งะ คิมิ โอะ ไอชิเตรุ "
ร้องโดย ทากายูกิ มิยาอูจิ

 รายชื่อตอน 
 "บุตรแห่งดวงอาทิตย์! RX" (太陽の子だ！ＲＸ)
 "อาบลำแสงสิ! RX!" (光を浴びて！ＲＸ)
 "RXปะทะอัศวินสายลม" (ＲＸ対風の騎士)
 "รถแห่งแสงไรโดรอน" (光の車ライドロン)
 "หลุมพรางแห่งการสำรวจถ้ำ" (洞窟探検の落し穴)
 "ปีศาจETอาละวาด" (怪魔ＥＴ大暴れ！)
 "SOSแห่งมิตรภาพ!" (ＳＯＳ！友情の輪)
 "ความลับของพ่อกับแม่" (パパとママの秘密)
 "มนต์มายามาริบารอน" (マリバロンの妖術)
 "ตัวปลอมที่น่าตกใจ" (ニセ者でドッキリ)
 "เศษเหล็กอาละวาด" (スクラップの反乱)
 "นักฆ่าในความฝัน" (夢の中の暗殺者)
 "สาวปีศาจที่ถูกเพ่งเล็ง" (狙われた怪魔少女)
 "ลักพาตัวฮิโตมิจัง" (ひとみちゃん誘拐)
 "กำเนิดโรโบไรเดอร์" (ロボライダー誕生)
 "องค์หญิงแห่งหุบเขาปาฏิหาริย์" (奇跡の谷の姫君)
 "ไบโอไรเดอร์!" (バイオライダー！)
 "พิศวง! ว่ายน้ำในความฝัน" (怪！夢の空中遊泳)
 "ดวงอาทิตย์เทียมที่น่าสะพรึงกลัว" (恐怖の人工太陽！)
 "ยักษ์กินกล้วย" (バナナを喰う鬼)
 "ศึกแห่งรักและมิตรภาพ" (愛と友情の戦線)
 "ชาโดว์มูน" (シャドームーン！)
 "RXกลายเป็นหมู" (ブタになったＲＸ)
 "คุณพ่อเป็นผีดูดเลือด" (パパはドラキュラ)
 "เจ้าสาวราศีพิจิก" (さそり座の花嫁)
 "การตอบโต้ของบอสกัน" (ボスガンの反撃)
 "พลิกผัน! เจ้าชายแห่งเงา" (大逆襲！影の王子)
 "ผู้แทนแห่งจักรพรรดิ" (皇帝陛下の代理人)
 "โลกที่ไม่มีน้ำ" (水のない世界)
 "ทะเลทรายโตเกียวที่ไร้อนาคต" (明日なき東京砂漠)
 "สาวน้อยผู้เห็นโลกปีศาจ" (怪魔界を見た女)
 "ฟากฟ้าแห่งรักและความหวัง" (愛と希望の大空)
 "ศึกที่สะพานเซโตะ" (瀬戸大橋の大決戦)
 "แผนเปลี่ยนชิโกกุเป็นฐานทัพ" (四国空母化計画！！)
 "ประกาศจับโคทาโร่" (光太郎指名手配！！)
 "ใครคือฮีโร่?" (ヒーローは誰だ！？)
 "กองพลนินจาสัตว์ป่า" (牙むく獣人忍者隊)
 "หน่วยมายาแห่งทุ่งกระดูกขาว" (白骨ケ原の妖舞団)
 "ระเบิดมินิ4WD" (爆走！ミニ４ＷＤ)
 "กับดักแห่งตึกวิญญาณ" (ユーレイ団地の罠)
 "ความน่ากลัวของยายเฒ่าร้อยตา" (百目婆ァの恐怖)
 "ขับไล่4แม่ทัพ" (四隊長は全員追放)
 "สยบRX!" (敗れたり！ＲＸ)
 "รวมพลังเหล่าไรเดอร์" (戦え！全ライダー)
 "จุดจบของไรเดอร์ตัวปลอม" (偽ライダーの末路)
 "ประจัญบานไรเดอร์" (ライダーの総突撃)
 "อนาคตที่เรืองรอง!" (輝ける明日！)

 ในสื่ออื่น 
 ภาพยนตร์ 
คาเมนไรเดอร์ เซไค นิ คาเครุ (仮面ライダー世界に駆ける)

 ผลงานทำใหม่ 
มาสค์ไรเดอร์ (Saban's Masked Rider)

 การออกอากาศ 
คาเมนไรเดอร์ BLACK RX ออกอากาศทุกวันอาทิตย์เวลา 10.00 - 10.30 น. ทางสถานีโทรทัศน์ ไมนิจิบรอดแคสติ้งซิสเต็ม (MBS) 

ในประเทศไทยได้ออกอากาศทางสถานีวิทยุโทรทัศน์ไทยทีวีสีช่อง 3 ในชื่อ วีรบุรุษหน้ากากดำ เช่นเดียวกับ BLACK และ ได้ถูกจัดจำหน่ายรูปแบบวีซีดีโดยบริษัท ดรีมวิชั่นและได้จัดจำหน่ายอีกครั้งโดยบริษัท ทีไอจีเอ (TIGA) โดยใช้ชื่อว่าราชันย์พลังสุริยัน คาเมนไรเดอร์แบล็ค RX